cyanic-selkie/wikianc huggingface dataset:
Bredbåndfly
Levevis
Bredbåndflyet finnes helst i løvskog, men kan også forekomme andre steder. Larven kan finnes på ulike løvtrær, busker og urter. De voksne sommerfuglene flyr om natten i juli – september.
Utbredelse
Den er utbredt over det meste av Europa og det nordlige Asia østover til Turkmenistan og Novosibirsk-området i Russland. I Norge finnes bredbåndflyet bare langs sørkysten vestover til Rogaland.
Assuranceforeningen Gard
Assuranceforeningen Gard er et internasjonalt gjensidig sjøforsikringsselskap.
Selskapet baserer seg på rederansvar. Hovedkontoret er plassert i Arendal, Norge. Selskapet har i tillegg kontorer i Athen, Bergen, Bermuda, Göteborg, Helsingfors, Hongkong, Imabari, London, New York, Oslo, Rio de Janeiro, Singapore og Tokyo, med totalt 450 ansatte.
Selskapet forsikrer omkring 50 % av handelsflåten på verdensbasis.
Trond Torleivsson Benkestok
Trond Torleivsson Benkestok (trolig født omkring 1490, død 1558 i Bergen) var en norsk adelsmann (væpner).
Trond Benkestok og Vincens Lunge
I 1523-1525 dukker Trond Benkestok opp i kildene som lensherre i Sogn. Han hadde da forlening med Kvamsøy og Aurland.
Vi hører også om Trond som jordeier i Sogn. Det er også trolig at han bodde på Joranger. I 1528 og 1529 var Vincens Lunge (DN IX nr 607) i strid om noe arvegods, herunder Joranger. Vincens var av dansk ætt, men gift i Norge med Margrete Nilsdatter Gyldenløve. Det er trolig på hennes vegne at de har en trette. Det tyder på at Trond var i slekt med Margrete. Striden med Vincens Lunge om jordegodset ser vi ikke noe mer til, men vi finner senere både Vincens Lunge og Trond Benkestok som eiere i Jordanger. De kan da ha gjort et forlik.
Forholdet mellom Trond Benkestok og Vincens Lunge var likevel dårlig. Høsten 1532 skriver Vincens Lunge om hva erkebiskopen hadde tatt fra ham. Han forteller også om den tid Finn Hansens og Trond Benkestoks karer sammen med erkebiskopens tjenere hadde tatt verdier fra Vincens' tjener.
Høsten 1532 omtales Trond Benkestok til Alstahaug og “Røddhen”. Trond er på dette tidspunktet flyttet til Nordland.
Kong Christian kommer tilbake i Norge
I november 1531 kom den kong Christian (II) som var blitt avsatt i 1524, til Oslo med en stor styrke, for å igjen å erobre landet. Han tok kontrollen over store deler av Østlandet. Han fikk samtidig støtte fra erkebiskop Olav Engelbrektsson i Nidaros, og med det kontrollen over Midt-Norge og Nord- Norge. Erkebiskopen så på kong Christian som et middel til å motarbeide virkningen av Luthers lære.
2. februar 1532 skrev Johan Kruckow til Eske Bille. Han har hørt at kong Christian II er kommet til Norge (det vil si Oslo). Mens mange norske stormenn enten støttet kong Christian eller ikke foretok seg noe, gikk Johan Kruckow og kretsen rundt ham aktivt ut med støtte av kong Fredrik (I). Det har tydeligvis vært et utvidet familieråd, hvor de har diskutert situasjonen. Hans Bagge og Johan Kruckow var svogre, Trond Benkestoks mor var av Kruckow-familien og Jon Teiste var svigersønn til Johan Kruckow. Det har nok vært en vanskelig beslutning. Vi ser at Johan Kruckow hadde sønnen Hans i tjeneste hos erkebiskopen og svogeren Kjell Tordsen var direkte involvert i krigshandlingene på kong Christians side. Jon Teiste var senest i desember 1531 ansatt av erkebiskopen som kjøkemester, med tilholdssted i Erkebispegården i Bergen. Når Jon Teiste nå støttet kong Fredrik må han ha tatt parti mot sin arbeidsgiver og med det brutt med ham. Vi finner heller ikke Jon Teiste senere omtalt som kjøkemester. Trond Benkestok ser vi også i årene før hadde arbeidet for erkebiskopen og drev røvertokter mot Vincent Lunge og fru Inger på Austrått. Trond Benkestok forteller også noen år senere at han etter dette ble frarøvet gods av erkebiskopens menn. Vi vet ikke hva som har veid tyngst i den beslutningen som ble fattet. Det kan også ha hatt dårlige erfaringer med kong Christians vanstyre før 1524. Det kan være at noen av dem var lutheranere. Trond Benkestok ser vi likevel må ha vært tro mot den katolske læren like til erkebiskopen flyktet i 1537.
I juli 1532 ble kong Christian (II) tatt til fange og satt i fengsel i København. Med sin aktive støtte til kong Fredrik sto Johan Kruckow politisk sterkt etterpå. I løpet av de neste årene ser vi at kongen belønner Johan Krukow med å gi hans to sønner Hans og Jon samt svigersønnen Jon Teiste og Trond Benkestok tittelen væpnere. De fikk altså samme adelstittel som Johan Kruckow. De som hadde støttet kong Christian, som erkebiskopen, kom svekket ut av maktkampen.
Som en følge av sitt valg i striden fikk Trond tittelen væpner. 14.7.1534 ble Trond Benkestok for første gang omtalt som væpner. 11.6.1535 (DN XVI nr 577) og 21.7.1535 er væpneren Trond Benkestok dommer i Trondheim.
Kongens tjener
I oktober 1541 fikk Trond Benkestok livbrev på gods, renter og rettigheter til Meløy kapell og Sunnfjord len. I 1547 fikk Trond Benkestok brev på Sunnmøre len og det gamle bispegodset i samme len. Til gjengjeld ser vi Trond Benkestok utføre ulike offentlige oppdrag i årene etter.
I 1547 omtales Trond Benkestok som “Riddermenntsmenn”. Ved noen få anledninger i 1555 og 1556 fungerte Trond Benkestok befalingsmann på Bergenhus i Kristoffer Huitfeldts fravær.
Familie og arvesaker
Fru Ingerd (Ottesdatter) stevnet i 1539 Trond Benkestok for Meløy og Meløy gods på Helgeland, Øren og Øren gods (Æri godset?). Trond måtte møte i Bergen 29. juli 1539. Vi ser senere at Trond var eier av Meløy, så han vant i det minste den delen av saken.
I 1557 hadde Trond Benkestok bedt kongen om å utnevne hans sønn (ikke navngitt) til kannik ved Domkirken (i Bergen?). Høvedsmannen på Bergenhus, Kristoffer Valkendorf, ba superintendenten forhøre sønnen om han er lærd og “vil bli ved bogen”. Når kongen har fått svar fra superintendenten vil han gi ham sitt brev på det.
Zagłębie Lubin
Zagłębie Lubin er et polsk fotballag som spiller i Polens høyeste liga. Laget kommer fra den polske byen Lubin i vestre Polen. Laget har vunnet ligaen to ganger, den første gangen var i 1991 og det var direkte etter at laget nettopp hadde avansert fra den andre ligaen. Zaglebie Lubin er det eneste laget i Polen som har lykkes med noe lignende. Sesongen 2006/2007 vant laget sitt andre polske mesterskap. Det ble klart på den siste spilledagen av polsk liga ettersom Zagłebie Lubins avstand ned til nummer to, GKS Bełchatów, var to poeng. Hadde laget ikke vunnet den siste kampen mot Legia Warszawa på bortebane hadde GKS vunnet serien.
Byggingen av en ny arena som laget skal spille på i framtiden begynte i 2007, og når den er ferdig kommer den å holde trestjerners UEFA standard.
Spillerstall
Oppdatert 25. mai 2023.
Notodden Stadion
Notodden Stadion er den tidligere hjemmearenaen til Notodden FK, den var deres hjemmebane fram til Tinfos Arena var ferdig bygd sommeren 2008.
Rover 75
Rover 75 ble introdusert høsten 1998 som Rovers flaggskip. I likhet med dens forgjengere Rover P5/P5B, P6/P6B (B for Buick, dvs. V8-motoren på 3528 kubikkcentimeter som ble kjøpt av General Motors) og SD1 oppnådde 75 raskt ovasjoner i verdenspressen for tekniske nyvinninger, design og interiør i solid Rover-tradisjon. Den kunne fås med 4-sylindret rekkemotor, 6-sylindret V-motor og åttesylindret V-motor (svært sjeldne).
Brawn GP
Brawn GP Limited, som kjørte under det fulle navnet Brawn GP Formula One Team, forkortet til Brawn GP, var et Formel 1-team og konstruktør som deltok i Formel 1-sesongen 2009.
Svend Erichsen
Svend Erichsen (født 15. mai 1987) er en norsk skuespiller og musiker fra Oslo.
Brawn GP
Det nye laget debuterte i den 28. mars 2009 i Australias Grand Prix med Mercedes-motorer, og de tok pole position og andreplass på startrekken før løpet. De endte sitt første løp med en dobbeltseier. I løpet av sesongen tok de 8 seiere, 15 pallplasseringer, 5 pole positions og satte 4 raskeste runder, og den 18. oktober i Brasils Grand Prix 2009 sikret de seg både førermesterskapet, med Jenson Button, og konstruktørmesterskapet.
Svend Erichsen
Bakgrunn
Svend Erichsen er sønn av Chris Erichsen og Beate Løseth. Hans oldefar var Hans Jacob Nilsen. Svend Erichsen sto for første gang på scenen som Kalifens sønn i 60 Chairs Theatres "1001 Natt" på Black Box i 1994. Han gjorde flere barneroller i regi av Grenland friteater og Gamlebyen Teater.
Brawn GP
Før 2010-sesongen kjøpte motorleverandøren Mercedes-Benz og selskapet Aabar 75,1% av laget (Mercedes 45,1%, Aabar 30%), og omdøpte laget til Mercedes GP.
Svend Erichsen
Utdanning
Svend Erichsen gikk ut fra dramalinja på Hartvig Nissen i 2006. Han har vært en lengre tid ved Institutet för Scenkonst i Sverige, som ble etablert av Ingemar Lindh. Han har trent og jobbet med regissører, skuespillere og pedagoger fra blant annet grupper som Gardzienice (Polen), Institutet för Scenkonst (Nygård, Sverige), Studium Teatralne (Warszawa, Polen), Grenland friteater (Porsgrunn, Norge), Stuart Lynch (København, Danmark) og The Working Party (Berlin, Tyskland). Han har flere kurs og workshops i skuespiller- og regiarbeid, og avsluttet en bachelorgrad i skuespillerfag ved Høgskolen i Nord-Trøndelag høsten 2015.
Brawn GP
2009
Før sesongen signerte Brawn GP en ny kontrakt med Jenson Button og Rubens Barrichello, som tidligere kjørte for det samme laget under Hondas kontroll. Laget fikk utdelt nummer 22 og 23, som henholdsvis Button og Barrichello fikk, samt bakerste garasje i pitlane.
Svend Erichsen
Karriere
Svend Erichsen har medvirket i en rekke oppsetninger innen teater og film. Fra februar 2010 - juni 2012 underviste han i teaterfag på Hartvig Nissen skole. I 2012 stiftet han teaterkompaniet Norsk Skuespillerstudio, sammen med en gruppe unge talenter. Svend Erichsen har regissert Studentteateret Immaturus i Bergen med forestillingen En anarkists tilfeldige død av Dario Fo, vært regiassistent på flere oppsetninger og sommeren 2010 regisserte han Peer Gynt, produsert av Nordavind Produksjoner. Oppsetningen hadde atten aktører og mer enn tjue barn på sett. De fire forestillingene ble spilt på Sognsvann, Jevnaker, Tyristrand og Hadeland, for til sammen omtrent tusen mennesker. I tillegg har han regissert en rekke uteforestillinger for Akerselva Kultur- og Teaterlag, forestillingene har hatt en blanding av profesjonelle utøvere og et stort antall amatører.
Brawn GP
2009
Laget startet sterkt med å ta de to første plassene i kvalifiseringen til Australias Grand Prix 2009 med Jenson Button i pole og lagkamerat Rubens Barrichello på 2.-plass. Førerne endte løpet på samme vis, og tok dermed en dobbeltseier i lagets debut, noe som ikke hadde skjedd siden Mercedes gjorde det i 1954. Jenson Button vant også det regn-forkortede Malaysias Grand Prix 2009 fra pole, og satte samtidig løpets raskeste runde. Med seieren i Malaysia, ble Brawn GP den andre konstruktøren som vant sine to første løp, noe Alfa Romeo gjorde i 1950 i Storbritannias Grand Prix og Monacos Grand Prix.
Svend Erichsen
Annet
Han var vokalist, låtskriver og gitarist i rockebandet Blodbank før oppløsninga i 2009.
Brawn GP
2009
Før Kinas Grand Prix 2009 kvalifiserte Barrichello seg foran Button for første gang denne sesongen, men i regnværet endte Button på 3.-plass og Barrichello på 4.-plass i et løp hvor Red Bull Racing tok sin første seier, og dobbeltseier, med Sebastian Vettel på 1.-plass og Mark Webber på 2.-plass. Button vant igjen under Bahrains Grand Prix 2009 fra 4. startplass med Barrichello på en 5.-plass. I Spanias Grand Prix 2009 tok Brawn nok en dobbeltseier med Button foran Barrichello igjen. Suksesshistorien fortsatte i legendariske Monaco der Button tok sin fjerde pole position for sesongen foran Ferraris Kimi Raikkonen. Button vant løpet foran Barrichello, og ble Formel 1-historiens første fører til å ta fem seire i de seks første løpene. I Tyrkia ble en ny rekord satt, da han vant sitt sjette av syv mulige løp, noe som fikk Jenson til å utbryte «Dere har bygd et monster av en bil til meg». Han ble også den første som vant Tyrkias Grand Prix uten å ha startet fra pole position på Istanbul Park-banen.
Tilbake på hjemmenbane i Storbritannias Grand Prix endte det med sesongens hittil dårligste kvalifisering, der Button kun fikk en 6.-plass, mens Barrichello tok 2.-plassen. Rekkefølgen holdt seg gjennom hele løpet, og markerte Buttons dårligste løp hittil i sesongen. Tysklands Grand Prix ble også en nedtur med en 5. og 6.-plass for de to Brawn-bilene. Ungarns Grand Prix ble heller ikke noen stor opplevelse med en 7. og 10.-plass. Europas Grand Prix ble derimot en opptur selv om Button igjen kun ble nummer 7, klarte Barrichello å vinne løpet foran Lewis Hamilton og Kimi Raikkonen. Dette var Barrichellos 10. seier i Formel 1. Barrichello tok sin neste seier to løp senere i Italias Grand Prix. Dette ble den siste seieren for Brawn, men de sørget for å samle poeng i resten av løpene, og vant både fører- og konstruktørmesterskapet den 18. oktober i Brasils Grand Prix, hvor Jenson Button ble den nykronede verdensmesteren.
Joe Pesci
Joe Pesci (født 9. februar 1943 i Newark i New Jersey) er en amerikansk skuespiller. Han vant en Oscar, i klassen beste mannlige birolle, for sin rolle som «Tommy DeVito» i filmen Mafiabrødre. Pesci er også kjent som skurken Harry i filmene Alene hjemme og Alene hjemme 2, Forlatt i New York sammen med Daniel Stern.
Gumpedal
Gumpedal er en dal i Troms. Det meste av dalen, bebyggelsen inkludert ligger i den sørvestlige delen av Sørreisa kommune, mens den øverste delen ligger i Salangen. Gumpedalen har navnet etter fjellet Høggumpen (Gumpen). Gumpeelva renner gjennom dalen, mellom Steinvatnet i Salangen, før den løper sammen med Skøelva, like nord for Skøvatnets nordøstlige ende. En rekke topper på over 1000 moh. omkranser Gumpedalen.
Tagalog
Tagalog er et av de mest talte språk på Filippinene.
Gumpedal
Gumpedal grunnkrets
Gumpedal er også navnet på en grunnkrets i delområdet Sørreisa sør. Grunnkretsen ligger i det sørvestlige hjørnet av kommunen, og omfatter selve Gumpedalen, i tillegg til den øvre delen av Skøelvdalen. Den lille delen av Skøvatnet som tilhører Sørreisa kommune ligger også i Gumpedal grunnkrets. Grunnkretsens areal er 55,47 km².
Lubin
Lubin (tysk: Lüben) er en by i det nederschlesiske voivodskap i den sydvestlige delen av Polen. Lubin hadde i 2006 drøyt 76,500 innbyggere.
Gumpedal
Gumpedal grunnkrets
Fylkesvei 84, mellom Sjøvegan og Sørreisa, går gjennom Skøelvdalen. Det er også lokal vei ca. 4,5 km innover Gumpedalen. Gumpedal grenser til grunnkretsene Skøelvdal, Øvre Bakkejord og Storlia/Rabbås i Sørreisa kommune. Grunnkretsen har også grense mot kommunene Salangen og Dyrøy.
Tagalog
Siden det er et austronesisk språk, er det i slekt med språk som brukes i land og øygrupper som: Malaysia, Fiji, New Zealand (maorisk), Madagaskar, Samoa, Tahiti, Guam, Nord-Marianene, Øst-Timor og Taiwan (paiwan).
Gumpedal
Gumpedal grunnkrets
Innbyggertall de senere år:
Tagalog
Tagalog i sin standardiserte versjon filipino, er det språket som brukes av de nasjonale eter-media på Filippinene. (Aviser finnes nesten utelukkende på engelsk.) Det er også det språk som brukes i det offentlige utdanningsystemet. Tagalog er sammen med engelsk det språk som brukes i offisiell sammenheng på Filippinene, samt det eneste nasjonale språket. Mens tagalog brukes som lingua franca, brukes engelsk oftest i forretnings- og statlig sammenheng.
Historie
Ordet Tagalog har sin opprinnelse fra tagá-ílog; tagá som betyr «å komme fra», og ílog som betyr «elv», altså «elvefolket». Veldig lite er kjent av språkets opprinnelse, siden det ikke finnes nedtegnelser som har overlevd fra før spansk koloniseringstid. Men spekulasjoner blant lingvister går ut på at anene til tagalogene og deres sentral-filippinske slektninger opprinnelig kom fra nordøstlige Mindanao eller østlige Visayas.
Den første kjente bok skrevet på tagalog er Doktrina Cristiana fra 1593. Boken var skrevet på spansk og i to versjoner på tagalog; én i Baybayin og én i det latinske alfabetet.
Poeten Francisco «Balagtas» Baltazar (1788–1862) blir gjerne sett på som tagalogs svar på William Shakespeare. Hans mest kjente verk fra tidlig på 1800-tallet er Florante at Flora.
Klassifisering
Det er i nært slektskap med språk brukt i Bicol- og Visayas-regionene som bicol, hiligaynon, waray-waray, og cebuano.
Språk som har bidratt med å forme tagalog er spansk, hokkien, kinesisk, engelsk, malayisk, sanskrit (via malayisk), arabisk (via malaysisk/spansk) og nord-filippinske språk som kapampangan.
Geografisk utbredelse
Tagalogs tilhørighet eller Katagalugan, dekker det meste av de sentrale til de sørlige delene av øya Luzon, spesielt i Aurora, Bataan, Batangas, Bulacan, Cavite, Laguna, Metro Manila, Nueva Ecija, Quezon og Rizal. Tagalog blir også snakket av de opprinnelige beboerne på øyene Lubang, Marinduque og de nordøstlige deler av Mindoro. Ifølge den filippinske sensus av 2000, har 21 485 927 av 76 332 470 filippinere tagalog som sitt hovedmål. Det estimeres at rundt 50 millioner filippinere snakker tagalog, men det er veldig varierende kvalitet i bruken av språket.
Bruken av tagalog begynner å bli ganske utbredt, det sies at språket er det 6. mest brukte språk i USA.
Offisiell status
Den første filippinske nasjonalforsamlingen opprettet 13. november 1937 en komité bestående av syv medlemmer som representerte de forskjellige regionene i landet, de hadde som oppgave å finne fram til et nasjonalspråk. De valgte å basere dette på det dominerende språket i landet, tagalog. 30. desember 1937 proklamerte President Manuel L. Quezon at tagalog skulle være det nasjonale språket eller wikang pambansâ på Filippinene. Dette ble gjort offentlig da Filippinene igjen fikk sin selvstendighet fra USA 4. juli 1946.
I 1961 fikk språket navnet Pilipino, som senere ble endret til Filipino i 1987. Språket hadde alt blitt brukt til undervisning i skolene siden 1940-årene. Det er det eneste språket av totalt 160 språk på Filippinene som brukes offisielt i undervisning.
I den filippinske grunnloven av 1987 ble språket anerkjent som nasjonalspråk og definert som offentlig språk sammen med engelsk.
Dialekter
Etnologer fører opp Lubang, Manila, Marinduque, Bataan, Batangas, Bulacan, Tanay-Paete og Taybas som dialekter som hører til tagalog, men det virker som disse igjen i fire hovedgrupper; nord, sentral (inklusiv Manila), sør og Marinduque.
Eastlake kullkraftverk
Eastlake kullkraftverk er et kullkraftverk ved Eriesjøen i Lake County, delstaten Ohio i det østlig-sentrale USA. Det har en installert produksjonskapasitet på 1257 MW, fordelt på 5 blokker / turbiner. Operatør er FirstEnergy Corp.
Anlegget ble bygget ut i årene 1953–1972. Brenselkilden er bitumenøst kull. Utslippene av CO2 i 2007 var totalt 6,355 mill tonn.
Fiolett båndfly
Fiolett båndfly (Noctua janthe) er en sommerfugl som tilhører familien nattfly (Noctuidae). Denne karakteristiske arten er funnet nord til Hordaland i Norge.
Utseende
Et middelsstort (vingespenn 30 – 47 mm), kraftig, broket farget nattfly. Arten kjennes på at bakvingene har nokså brede, svarte tverrbånd og er mørke ved roten. Hodet er lysbrunt, forkroppen (thorax) mørkt brungrå med et skarpt definert, lysbrunt område foran. Forvingen er gråbrun, gjerne med et fiolett eller noen ganger blålig skjær. Den innerste delen er temmelig mørk, den ytterste noe lysere, de to områdene er skilt av en S-formet ytre mellomlinje. Nyre- og ringmerkene er lyskantede, men ofte vanskelige å se. Nær vingespissen på framkanten er det en trekantet, brunrød flekk, noen ganger er store deler av vingeframkanten brunrød. Bakvingen er gul med et bredt, svart tverrbånd litt innenfor ytterkanten og et brunsvart område ved roten.
Levevis
Den finnes i skogkanter, hekker og hager. Larvene lever på ulike trær, busker og urter. De voksne sommerfuglene flyr om natten i juli – september. De kommer gjerne til lys og besøker også blomster.
Gavin kullkraftverk
Anlegget ble bygget ut i årene 1970–1975. Brenselkilden er bitumenøst kull. Utslippene av CO2 i 2007 var totalt 18,7 mill tonn.
Fylkesvei 6492
Fylkesvei 6492 (Fv6492) går mellom Svorkmo i Orkland og Hovin i Melhus kommune.
Den tar av fra europavei 6 ved Foss og går vestover til Svorkmo.
Før Trøndelag fylke ble opprettet 1. januar 2018 hadde veien betegnelsen fylkesvei 475 (Sør-Trøndelag).
VM i curling for kvinner 2009
Verdensmesterskapet i curling 2009 for kvinner var det 31. VM i curling for kvinner gjennom tidene. Mesterskapet ble arrangert av World Curling Federation, og arrangert i Gangneung, Sør-Korea i perioden 21. – 29. mars 2009. Sør-Korea var VM-vertsland for første gang, og dette var bare andre gang at VM ble arrangert i Asia. Første gang var i Japan i 2007.
De tolv deltakerlagene spilte først alle-mot-alle (round robin), som ga elleve kamper til hvert lag. De fire beste lagene etter round robin-kampene – Kina, Danmark, Canada og Sverige – gikk videre til sluttspillet om medaljer, som ble avgjort som et Page playoff.
Sluttspillet (og dermed mesterskapet) ble vunnet av Kina, som dermed sikret seg sin første VM-tittel. I finalen beseiret det kinesiske laget Sverige med 8-6. I Bronsekampen beseiret Danmark de forsvarende verdensmestre fra Canada med 7-6.
Mesterskapet gjaldt også som den tredje og siste kvalifiseringsturneringen til de olympiske vinterleker 2010 i Vancouver; Canada, Danmark, Kina og Sveits hadde allerede før VM 2009 sikret seg deltagelse ved vinter-OL, og resultatene ved dette VM medførte at også Sverige, USA, Skottland (som ved vinter-OL representerer Storbritannia), Russland, Tyskland og Japan kvalifiserte seg til den olympiske curlingturneringen.
Lag
! style="width:65px"|Region ! style="width:90px"|Land ! style="width:120px"|4 ! style="width:120px"|3 ! style="width:120px"|2 ! style="width:120px"|1 ! style="width:120px"|Reserve
Araquari
Araquari er en kommune i delstaten Santa Catarina i sørregionen av Brasil.
Det Kongelige Biblioteks Have
Det Kongelige Biblioteks Have – eller Bibliotekshaven – er et haveanlegg på Slotsholmen i København. Den ble innviet i 1920 på stedet hvor den tidligere Tøjhushavnen lå. Haven er flankert av Rigsarkivet, Tøjhusmuseet, Det Kongelige Bibliotek og Provianthuset.
I 1863–1864 ble Christian IVs gamle krighavn, Tøjhushavnen, kastet igjen etter å ha ligget ubenyttet i mange år. I årene etter ble det oppført flere militære verkstedsbygninger på stedet.
I 1898–1906 ble det oppført en ny bygning til Det Kongelige Bibliotek på tomten etter tegninger av Hans J. Holm, og biblioteket flyttet fra sine lokaler i Frederik IIIs gamle biblioteksbygning til den nye bygningen. I 1920 anla havearkitekt Jens Peder Andersen og arkitektene Thorvald Jørgensen og Johannes Magdahl Nielsen et haveanlegg foran biblioteket på det område hvor krigshavnen tidligere hadde ligget. Et lite basseng midt i haven minner om havnen.
To indre gårder og forarealet mot havnen er utformet av Edvard Glæsel. I 1923 ble anlegget premiert av Foreningen til Hovedstadens Forskønnelse.
Moralsk risiko
Moralsk risiko (eng. moral hazard) er innen økonomi, politikk og rettsvitenskap et problem som kan oppstå idet to eller flere parter inngår en avtale. Det er et fenomen i form av opportunisme etter avtaleinngåelse. Problemet oppstår fordi en av avtalepartene i egen vinnings hensikt og for å imøtekomme egne mål kan opptre i strid med den inngåtte avtalen, mot den andres interesse og til den andres kostnad.
Nordlandet skole
Nordlandet skole kan referere til:
Tunsberghus
Tunsberghus var en kongelig middelalderborg og et slott på toppen av en stor, steil klippe, i dag kalt Slottsfjellet. Den ligger like nord for sentrum av Tønsberg i Vestfold. Fra Slottsfjellet kan man ha oversikt over byen, Byfjorden og de flate jordbruksområdene rundt. «Berget», som det den gang ble kalt, er kjent fra skriftlige kilder fra annen halvdel av 1100-tallet. I løpet av 1200- og 1300-tallet ble det på fjellplatået bygget en ringmursborg, arealmessig den største middelalderborgen i Norge. Tønsberg var da etablert som by. Tunsberghus ble brent i 1503 og er i dag ruiner.
Historikk
Det har sannsynligvis vært forsvarsmessige aktiviteter eksistert før 1100-tallet. I borgerkrigstiden på 1100-tallet forskanset Baglerne seg på Berget da det ble beleiret av Kong Sverre og Birkebeinerne. Tunsberghus gjennomgikk siden en storstilt utbyggning I Håkon Håkonssons og Magnus Lagabøtes regjeringstid på 1200-tallet. Borgen fikk en ytre og indre ringmur, borghaller og bolig til kongen, samt en egen kirke, Mikaelskirken.
Fundamentene etter kirken ble gravd ut og restaurert i 1878. I 1926 rekonstruerte Johan Meyer kirken i tegning. Det foregikk restaurering også i 1947. Det har vært stilt spørsmål om den historiske korrektheten ved restaureringen.
Det var på Tunsberghus at den siste norske konge før unionstiden, Håkon V, døde i 1319. Borgen var residenssete for Tønsberg len til 1503, da den ble brent ned etter å ha blitt inntatt av svenske soldater og opprørske bønder fra Vestfold-området. Den ble aldri forsøkt bygd opp igjen. Man har heller ingen sikre opplysninger om hvordan den nøyaktig så ut.
Stein fra borgmurene ble siden brukt i grunnmurene på privathus i byen, blant annet i den gamle bydelen Fjerdingen, og i dag er det bare lave ruiner igjen av anlegget på Slottsfjellet. Til Tønsberg bys 1000-års-jubileum i 1888 ble Slottsfjellstårnet reist på fjellet. Det er i dag byens mest kjente landemerke.
Anette Moi
Anette Moi (født 8. juni 1984) er en norsk illustratør.
Anette Moi er utdannet ved Norges Kreative Fagskole i Stavanger og London Metropolitan i England. Hun har jobbet som frilans illustratør siden 2013 og har blant annet utgitt en bok 365 x MOI, hatt flere utstillinger og jobbet med kunder som Vice, Natt&Dag, Pizzabakeren og Wimp.
Anette Moi bor og jobber i Stavanger.
Sebastian Koch
Sebastian Koch (født 31. mai 1962 i Karlsruhe) er en tysk skuespiller.
Sebastian Koch har vært en av Tysklands mest fremtredende skuespillere de senere år, gjennom sine roller i store tyske TV- og filmproduksjoner. Koch spilte i 1997 Andreas Baader i Todesspiel, men det store gjennombruddet kom med Der Tanz mit dem Teufel – Die Entführung des Richard Oetker i 2001. Koch medvirket samme år i Der Tunnel og Die Manns. 2004 spilte Koch Albert Speer noe han fikk stor anerkjennelse for. I 2005 spilte han forfatteren som fikk sitt liv overvåket av Stasi i filmen De andres liv.
Brunt båndfly
Brunt båndfly (Noctua interjecta) er en sommerfugl som tilhører familien nattfly (Noctuidae). Den er bare funnet i Aust-Agder i Norge.
Utseende
Et middelsstort (vingespenn 31 – 34 mm), kraftig, brunlig nattfly med gule bakvinger. Den kjennes fra andre båndfly på den lille størrelsen, forvingens nesten helt manglende tegninger, bakvingens brede tverrbånd og lille midtflekk. Forkroppen og forvingen er gulbrune eller rødbrune. Forvingen har fire, noe utydelige, mørkere tverrlinjer, ellers nesten ingen tegninger. Nyre- og ringmerkene er oftest knapt synlige. Bakvingen er gul med et forholdsvis bredt, svart tverrbånd litt innenfor ytterkanten, litt foran midten av vingen er det en liten og smal, mørk flekk.
Levevis
Arten kan finnes i mange ulike habitater. Larvene lever på ulike gras, urter og busker. De voksne sommerfuglene flyr i juli – august.
Utbredelse
I Norge ble den først funnet i Aust-Agder i 2003.
Tigerberget
Tigerberget Supporterklubb er fotballklubben sin supporterklubb.
Supporterklubben har per 19. desember 2008 1128 medlemmer. Medlemmene har sin egen tribuneseksjon (feltene T1, U1) (kortside) på Sør Arena. I 2007 sesongen var supporterklubben plassert på feltene Q1, R1 og S1 (langside). På kampen mot i 2007 viste en avstemning 80 % flertall for å flytte over på kortsiden.
Tigerberget arrangerer turer for sine medlemmer til Starts bortekamper.
Starts supporterklubb het opprinnelig Tigerberget. Klubbnavnet ble endret til Menigheden foran. På et ekstraordinært årsmøte den 15. mars 2012 ble det besluttet å gå tilbake til det opprinnelige navnet.
Enke
En enke er en kvinne som har mistet sin ektefelle. I mannens tilfelle blir enkemann brukt som betegnelse.
I norsk lovverk brukes nå det kjønnsnøytrale begrepet «etterlatt» i stedet for «enke»/«enkemann» i lover om arv, pensjon, trygd, foreldrerett og annet («attlevande» i nynorske lovtekster).
I det gamle norske bondesamfunnet var gjengifte regelen, av hensyn til gårdsdriften, men loven påla etterlatte å vente i ett år («sørgeåret») før inngåelse av nytt ekteskap. I 1752 lempet kong Frederik 5. på dette, så menn fikk gifte seg igjen etter seks måneder og kvinner etter tolv. Men dispensasjon ble gitt til «ringe folk, hvis vilkår og tilstand det ei annerledes tillater».
Den eritreiske frigjøringsfront
Organisasjonen ble offisielt formet i Kairo i 1960 av Idris Muhammad Adam og en rekke intellektuelle eritreere og studenter. Året etter ble den militære grenen i organisasjonen etablert, og DEFF erklærte offisielt krig Keiserriket Etiopia. Konflikten eskalerte den 1. september 1961, da den første store trefningen mellom Etiopia og DEFF fant sted. DEFF førte en asymmetrisk geriljakrig mot den etiopiske styringsmakten.
I 1991 tok Den eritreiske selvstendighetskrigen slutt, og Eritrea oppnådde sin selvstendighet. DEFF opererer per idag fra Sudan.
Solvang skole (Gran)
Solvang skole var en barneskole i Gran kommune. Den ble nedlagt i 2016 da nye Brandbu barneskole ble tatt i bruk.
Skoleåret 2016/2017 holdt åttende og tiende trinn på Brandbu ungdomsskole til på Solvang mens ungdomsskolen ble pusset opp.
Araranguá
Araranguá er en kommune i delstaten Santa Catarina i sørregionen av Brasil.
Ba Jin
Ba Jin (kinesisk: 巴金, pinyin: pinyin: Bā Jīn, eller Li Fugan, født Li Yaotang 李堯棠, født 25. november 1904 i Chengdu i provinsen Sichuan i Kina, død 17. oktober 2005 i Shanghai) er en av det moderne Kinas fremste forfattere. Forfatterpsevdonymet Ba Jin anses å ha vært dannet av navnene til de russiske anarkistene Bakunin og Kropotkin, men Ba Jin har selv gitt en annen forklaring hva angår Ba.
Bakgrunn og virke
Ba Jin syntes at hans liv hjemme hos sine velhandende foreldre i Chengdu var som et fengsel. Han reagerte også på urettferdighet og de ansattes dårlige kår. Han leste anarkistiske verker som Kropotkins «Opprop til ungdommen» och brevvekslet med Emma Goldman.
I 1927 flyttet han til Frankrike og det var der han begynte å skrive. Resultatet ble bl.a. hans debutroman «Mièwáng», som ble publisert i tidsskriftet «Xiaoshuo yekan» i Shanghai. Den handler om revolusjonære ungdommer, likesom dagboksromanen «Nytt liv». Ba Jin forsorget seg ved å oversette. I 1934 reiste han til Japan, kontaktet japanske forfattere og forsøkte å lære seg japansk. I 1934-35 utkom tre kortromaner som resultat: «Gud», «Spøkelse» og «Menneske».
I 1937 forlot han Shanghai igjen for å unnslippe krigen. Først i 1945 vendte han tilbake til Shanghai og skrev den såkalte kjærlighetstrilogien «Tåke», «Regn» og «Lyn». Hovedpersonene er undertrykte av samfunnssystemet.
I 1952 dro Ba Jin til Korea og returnerte dit året etter. Resultatet ble hans reportasjebok «Å leve med helter» i 1954.
Under kulturrevolusjonen ble han anklaget for å være anarkist, ble forbudt å skrive og ble kritisert på offentlige møter. Hans hustru Xiao Shan fikk på grunn av dette ikke den sykehuspleie hun trengte. Hun døde i 1972.
Fra 1984 til sin død i 2005 var han formann for Den kinesiske forfatterforening.
Nattdyr
Nattdyr er betegnelsen på dyr som hovedsakelig er aktive om natten. Herunder regnes de fleste pattedyr som flaggermus, insektetere, gnagere og kattedyr, men også slanger og nattsvermere.
Noen nattdyr er byttedyr som bruker mørket for å skjule seg for rovdyr, mens andre er rovdyr som bruker mørket for å kunne overraske sitt bytte. Andre igjen er nattdyr av klimatiske årsaker, for eksempel for å unngå sterk hete om dagen.
De fleste nattdyr har sanser som er tilpasset et liv i mørket. Luktesans og hørsel er som oftest svært vel utviklet. Synet kan enten være sterkt spesialisert for å kunne fungere i mørke, slik som hos ugler, eller lite utviklet der andre sanser har tatt over fuksjonen, slik som hos spissmus og flaggermus. Noen har utviklet spesielle sanseorganer, som ekkolokalisering hos flaggermus eller værhår som man finner hos nesten alle pattedyr. De aller fleste nattaktive dyr har også en høyt utviklet luktesans.
Betegnelsen nattdyr (eller nattugle) benyttes også om visse mennesker.
Zeelandbroen
Zeelandbroen er en 5022 meter lang bro over Oosterschelde i den nederlandske provinsen Zeeland. Den forbinder øyene Noord-Beveland og Schouwen-Duiveland med hverandre og sørger dermed for en kortere veiforbindelse mellom Vlissingen, Middelburg og Goes på sørsiden av Oosterschelde og Zierikzee, Bruinisse og Rotterdam på nordsiden. Broens landfester ligger ved Colijnsplaat på Noord-Beveland og ved Zierikzee på Schouwen-Duiveland.
Broen ble bygget 1963-1965. 15. desember 1965 ble den offisielt åpnet av dronning Juliana. Frem til åpningen av Vasco da Gama-broen ved Lisboa i Portugal i 1998 og Øresundsbroen mellom Danmark og Sverige i 2000, var broen Europas lengste. For å holde passasjen åpen for høyere (seil-)skip kan en av broens 52 deler åpnes, denne er 40 meter lang. Av de øvrige brodelene har 48 stykker et spenn på 95 meter og to 72,5 meter. Broen hviler på 54 pilarer.
Frem til 1993 måtte bompenger betales for å bruke broen. Den har ett kjørefelt i hver retning og en sykkelsti, men er uten skulder. Dette betyr at et kjørefelt blir ubrukbart ved uhell. I 2005 ble det innført trajektkontroll (for hastighet) på broen, noe som betyr at et kjøretøys fart blir målt over lengden av broen, ved overtredelser kommer boten i posten.
Arkitekturåret 1404
Arkitekturåret 1404 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1404.
Dødsfall
1404 in architecture
James Gambier
John James Gambier (født 13. oktober 1756 New Providence på Bahamas, død 19. april 1833 i Iver i England) var en engelsk admiral, født på Bahamas. Hans far, John Gambier, var viseguvernør på Bahamas. Moren var fra Bermuda.
James Gambier vervet seg i marinen i 1767, og tjenestegjorde først på HMS «Yarmouth», hvor onkelen var kaptein. Familiens innflytelse sikret ham raske forfremmelser, og han steg raskt i gradene.
Han var guvernør på Newfoundland i årene 1802–1804, og deltok i slaget om København i 1807. Han ble for sine bedrifter under dette slaget adlet Lord Gambier den 9. november 1807.
Da han var 22 år gammel i 1778, ble han gitt kommandoen over HMS «Raleigh», en 32-kanoners fregatt. Da freden kom i 1783, ble han, som de fleste andre offiserer i den britiske marinen satt på land, og gitt halv lønn. Da den franske revolusjonen brøt ut i 1789, ble han gitt kommandoen over HMS «Defence», et 74-kanoners linjeskip. Han ble forfremmet til kontreadmiral (Engelsk: rear-admiral), og steg raskt videre i gradene, og ble til slutt Lord of the Admiralty i 1807.
Året etter ble han utnevnt til øverstkommanderende for «Channel fleet», «Kanalflåten», det vil si flåtestyrkene som forsvarte de mer hjemlige farvannene rundt Storbritannia. Han ble siden kritisert for, og er i dag kjent for, å ha forhindret den totale ødeleggelsen av den franske flåten i 1809. Gambier nektet å avse kanalflåten til bombardement av de franske skipene, etter at Lord Cochrane hadde jaget hele den franske flåten på grunn utenfor Rochefort.
Effingham County gasskraftverk
Effingham County gasskraftverk er et varmekraftverk i Effingham County i Georgia, USA. Anlegget har en installert produksjonskapasitet på 544 MW, fordelt på 3 like store turbiner. Operatør er energiselskapet CAMS Mackinaw Power Operation Co.
Kraftverket stod ferdig utbygd i 2003. Brenselkilden er naturgass, bare subsidiært brukes fyringsolje.
Sør-Afrika under Sommer-OL 1912
Sør-Afrika under Sommer-OL 1912. 21 sportsutøvere fra Sør-Afrika deltok i seks sporter under Sommer-OL 1912 i Stockholm. Sør-Afrika kom på sjuendeplass med medaljefordelingen fire gull- to sølvmedaljer.
J. M. Stuart kraftverk
J. M. Stuart kullkraftverk  er et kullkraftverk i Adams County, delstaten Ohio i det østlig-sentrale USA. Det har en installert produksjonskapasitet på 2440 MW, fordelt på 4 like store blokker / turbiner. Operatør er Dayton Power & Light Co. Duke Energy eier 39% av enhetene 1-4, som er på 912 MW.
Anlegget ble bygget ut i årene 1970–1974. Brenselkilden er bitumenøst kull. Utslippene av CO2 i 2007 var totalt 13,4 mill tonn.
Fylkesvei 2970
Fylkesvei 2970 går mellom Søndersrød og Nevlunghavn i Larvik kommune. Veien er 3,2 km lang.
J. Ludwig Mowinckels rederi
A/S J. Ludwig Mowinckels Rederi er et Bergens-rederi, med hovedkontorer på Bradbenken. Rederiet eier og opererer ett tankskip og tre bulkskip.
Rederiet ble grunnlagt i 1898 av den senere norske statsminister Johan Ludwig Mowinckel. Det eies i dag privat av to stiftelser.
Amherst Barrow Whatman
Amherst Barrow «Brownie» Whatman (født 1. november 1909 i Exeter, død 5. januar 1985 i Hongkong) var en britisk offiser og polarekspedisjonsdeltager. For sin innsats på Svalbard under andre verdenskrig, ble han tildelt Krigskorset.
Whatman var utdannet ved St. John's College ved University of Cambridge. Han tok militær utdannelse ved Royal Military Academy Woolwich og gikk i 1929 inn i tjeneste i Royal Corps of Signals.
Whatman deltok i Oxford Universitys ekspedisjon til Nordaustlandet på Svalbard fra 1935 til 1936. Han gjorde her observasjoner av ionosfæren og var telegrafist. Whatman publiserte flere artikler om forskningsresultatene som ble oppnådd ved ekspedisjonen.
I april 1942 ble Whatman sendt som liaisonoffiser med Operasjon Fritham til Svalbard, og deltok i de påfølgende Operasjon Gearbox. Her gjorde han en viktig innsats for å etablere radiosamband til Storbritannia. I norsk statsråd 26. februar 1943 ble Whatman tildelt Krigskorset «for personlig innsats og innleggelse av særlig fortjeneste og virksomhet under ekspedisjonene Fritham og Gearbox.» Alexander Glen, som hadde ledet ekspedisjonen til Nordaustlandet 1935–36, deltok også i Operasjon Fritham og Operasjon Gearbox, og ble tildelt Krigskorset samtidig med Whatman.
Whatman ble i 1941 tildelt Polarmedaljen. I 1942 ble han utnevnt til medlem av Order of the British Empire.
Gisle Kverndokk
Utdannelse
Kverndokk studerte i tenårene komposisjon med Ragnar Søderlind. Etter å ha fullført videregående skole begynte han studier ved Norges musikkhøgskole, der han tok diplomeksamen i 1994 etter studier med Olav Anton Thommessen, Lasse Thoresen og Alfred Janson. Han studerte også med John Corigliano og David Diamond ved The Juilliard School i New York by.
Musikalsk virke
Kverndokks første opera, Falketårnet, ble uroppført i 1990, med sangere og musikere fra Norges musikkhøgskole. Operaen var basert på Erik Fosnes Hansens debutroman av samme navn. Kverndokk og Fosnes Hansen ble kjent med hverandre gjennom NRK Radios ungdomsprogram Opp fra skrivebordsskuffen, som de som tenåringer begge sendte inn henholdsvis komposisjoner og tekster til.
Kverndokks barneopera Georgs magiske medisin ble bestilt av Operaen i Kristiansund, og hadde sin uroppførelse der i 1995. Den vant Årets Verk i Norsk Komponistforening samme år, og har siden blitt framført av Den Norske Opera, Opera Vest i Bergen og Trondheim Symfoniorkester. Den har også blitt oppført utenlands, ved Schleswig-Holstein-festivalen i Tyskland. Georgs magiske medisin har dessuten blitt produsert i radioversjon med Kringkastingsorkestret. Barneoperaene Max and Moritz og Supersize Girl, bestilt av The New York Opera Society, hadde urpremiere i Washington DC 2010 og 2013.
Kverndokk har skrevet flere musikaler sammen med librettist Øystein Wiik. Deres første samarbeid var musikalen Sofies verden, som hadde premiere under Slottsfestspillene i Ettlingen i Tyskland i 1998. Norgespremieren fant sted året etter i Hangar 4 på Fornebu, et teater som ble bygget spesielt for denne anledningen. I 2001 ble musikalen Vincent om maleren Vincent van Gogh uroppført ved Slottsfestspillene i Ettlingen, og i 2002 ble musikalen Farlige forbindelser, basert på Pierre Choderlos de Laclos' roman, uroppført ved Theater Pforzheim i Tyskland. Høsten 2003 hadde Kverndokks og Wiiks musikal Frendelaus, basert på romanen av Hector Malot, urpremiere på Det norske teatret i Oslo. Sommeren 2008 hadde duoens opera om Martin Luther, Martin L, premiere i Erfurt i Tyskland.
Sammen med librettist Ivar Tindberg har Kverndokk skrevet radio-operaen Bokken Lasson – sensibel suksess for radiokanalen NRK P2. Dette verket vant en førstepris ved Prix Italia i Bologna i 2000. Kverndokks og Tindbergs opera basert på Johan Falkbergets roman Den fjerde nattevakt hadde premiere på Den Norske Opera i november 2005. Operaen Jorden rundt på 80 dager med libretto av Øystein Wiik skulle ha vært åpningsforestilling i den nye operahuset i Bjørvika i Oslo, men oppsetningen ble utsatt fordi det nye operahusets tekniske installasjoner ikke var klare til innvielsen. Jorden rundt på 80 dager ble derfor først satt opp i mai 2010. Kverndokks kammeropera, Påske, med libretto av Aksel-Otto Bull, hadde premiere i Kilden teater- og konserthus, Kristiansand, produsert av Opera Sør i 2014.
Kverndokk har også skrevet en rekke kirkemusikalske verk og samarbeidet med sentrale norske utøvere av kirkemusikk; bl.a. Te Deum (2010) for Det Norske Solistkor, Messe (2007) for Nordic Voices, Nidarosmesse (2010) for Nidaros Domkor og Sommerens Maria (2011) et kirkespill med tekst av Eyvind Skeie, skrevet for Kirkens Korskole, Nøtterøy. Høsten 2015 ble albumet Fuge der Zeit utgitt - en utgivelse der Kverndokk har skrevet en messe for Nordic Voices basert på verket ‘Missa Brevis’ bestilt til Fartein Valen-dagene i 2002.
Kverndokks seneste store orkesterverk er Symfoniske danser, skrevet for Stavanger symfoniorkester i anledning Grunnlovsjubileet i Norge 2014. Kverndokk har også de siste årene skrevet mye kammermusikk, som Three Pictures (2012) for Tine Thing Helseth, strykekvartetten La Nouvelle Athénes (2014) for Den danske strykekvartett og Offertorium (2015) for Trio ClariNord.
Upon this handful of earth er en kirkeopera, urframført i New York 2017, på bestilling. Verket er basert på Pierre Teilhard de Chardins skrifter. I tillegg til musikken, utarbeidet Kverndokk librettoen i samarbeid med Aksel-Otto Bull.
Svenska Finlands folkting
Svenska Finlands folkting er en finsk organisasjon som har som oppgave å overvåke ivaretagelsen av finlandssvenskenes språklige rettigheter og ellers fremme de svensktalendes kulturelle og språklige interesser. Folktingets stilling ble fastslått i en egen lov i 2003. Folktinget har 75 representanter som velges hvert fjerde år i kommunevalget. Fastlandsfinland utnevner 70 representanter og Åland utnevner 5. Alle riksdagspartier med svenskspråklig virksomhet er representert i organisasjonen.
Folktinget virker som et samarbeids- og diskusjonsorgan for politiske partier og andre grupperinger blant finlandssvenskene. Det kommer med forslag i lovgivningsprosessen og gir uttalelser til myndighetene om spørsmål som berører finlandssvenskene. Videre utgir Folktinget demografiske og statistiske opplysninger om de svensktalende.
Peter Kihlgård
Peter Kihlgård (født 1954 i Örebro) er en svensk forfatter og dramatiker. Kihlgård er oppvoks i Sundsvall og, hovedsakelig, i Umeå, men bor nå i Stockholm. Sønn av Gösta Kihlgård. Kihlgård har også opptrådt med rockgruppen Superglue på Elverket, Stockholm.
Svenska Finlands folkting
Svenska folkpartiet har tradisjonelt vært en ledende kraft i Folktinget. Nåværende formann er Sandra Bergqvist fra dette partiet.
Livisk
Livisk (livisk: līvõ kēļ eller rāndakēļ) er et utdødd østersjøfinsk språk. Sammen med estisk, sørestisk og votisk utgjør livisk den sørlige undergruppen av østersjøfinske språk. I videre forstand er det også beslektet med nordlige østersjøfinske språk, som omfatter finsk, meänkieli, kvensk, ingrisk, karelsk og vepsisk. Av alle de nevnte språk er sørestisk det som er mest beslektet med livisk.
Livisk var språket til den etniske gruppen livere i den historiske regionen Livland i dagens Latvia. I tidens løp ble livisk influert av latvisk, som er et baltisk og et indoeuropeisk språk. Livisk tilhørte den uralske språkfamilie og var derfor likevel ikke forståelig for latviere. Det var to dialekter av livisk: Østlivisk døde ut først, mens vestlivisk fortsatt lever såvidt. Kun 1 person har livisk som morsmål. Samtidig er det rundt 40 personer som har livisk som andrespråk.
Livisk er også et skriftspråk som bruker en blanding av latvisk og estisk ortografi.
Historie
Livland nordøst i Latvia og sør i Estland var opprinnelig befolket av livere og har fått navn etter dem. Her døde livisk ut allerede på 1800-tallet, men språket levde videre lengst nord på halvøya i Kurland, nordvest i Latvia. Der ble det holdt i hevd i åtte landsbyer på vestkysten. Etter andre verdenskrig gikk den tradisjonelle levemåten deres i oppløsing. Mange livere flyttet til Riga, og dette hemmet bruken av språket.
I 2003 ble det talt av en håndfull livere i Latvia. Livisk regnes som sterkt utrydningstruet, men det arbeides med å berge språket.
Hestebrenna
Hestebrenna, eller Hestebrennaplatået, er et fjell i Ringerike kommune i Buskerud. Det har en høyde på 772 meter over havet, og ligger sør for Høgfjell i Ådalsfjellene, ikke langt fra Tjuvenborgen. Like under platået ligger også Tjuenborgkoia, som eies av Den Norske Turistforening. Fra Hestebrenna er det utsikt mot nord og vest, med Bukollen, Nautskardfjellet og inngangen til Vidalen. Om været er bra kan man også se Gaustatoppen, Blefjell og Norefjellplatået.
Rett ved Hestebrenna er også Hestebrennajuvet naturreservat. Reservatet er en sørvendt li med flere småvann, myrer og to bekkekløfter. Verneverdiene er knyttet til gammel granskog og ospeskog.
Livisk
Historie
Den siste som hadde livisk som morsmål, Grizelda Kristiņa, døde den 2. juni 2013. Overraskende nok har livisk siden fått en ny språkbruker som har livisk som morsmål: Kuldi Medne, født i 2020. Foreldrene hennes er Jānis Mednis og Renāte Medne, begge aktivister for å vekke livisk til live igjen. De oppdrar datteren med livisk som eneste språk.
Alfabet
Det liviske alfabetet er som følger:
Majuskler:
Minuskler:
Grammatikk
Livisk har 13 kasus, de grammatiske nominativ, genitiv, partitiv og dativ, lokalkasusene illativ (inn i), inessiv (inni), elativ (ut av), allativ (bort til), adessiv (på, ved), ablativ (frå), og de marginale kasusene translativ (over til) og abessiv (uten). Livisk har ikke possessivsuffiks. Verbene blir bøyd i 3 personer og 2 tall. Som i andre uralske språk er negasjonen et verb, men livisk skiller seg fra de andre østersjøfinske språkene ved at det i visse tilfeller er person- og numeruskongruens både på negasjonsverbet og på hovedverbet. Livisk er også kjent for et fonetisk fenomen som minner om det danske stød.
Gloser
Noen vanlige norske ord og uttrykk med livisk oversettelse: